
ÅRSBERETNING ULLENSAKER ORIENTERINGSLAG 2017

Styret i Ullensaker o-lag har i 2016 bestått av: 

 Leder: Kari Kamstrup Hovind

 Nestleder/leder teknisk komité: Terje Bråten 

 Leder trenings- og instruksjonskomité: Trine Ruud Bråten

 Kasserer: Gunnar Fosstveit

 Sekretær: Tommy Skårbø

 Styremedlem/tur-o kontakt: Anne Catherine Ekroll 

 1.Varamedlem: Odd Sletten
 2.Varamedlem: Anna Austad Sveen	

Det har vært avholdt 4 ordinære styremøter i perioden. I tillegg har det vært møter i forbindelse med rekrutt-arbeid, tur-o, Stolpejakta og KM-mellomdistanse. Sistnevnte var et arrangement i Raumars regi der Ullensaker ol også denne gangen var tungt inne med flere viktig roller. Løpet ble arrangert i Nes fra Nes arena søndag 3.september.

Ullensaker o-lag hadde pr 31.12.2017: 115 medlemmer, fordelt på 48 kvinner og 67 menn. 45 av lagets medlemmer er under 20 år. Solveig og Hans Haug Ruud er lagets æresmedlemmer. 

Svein-Arne Kværner har sammen med tur-o kontakten vært ansvarlig for O-postjakta i 2017.(Se egen  beretning.)

Familien Bråten har stått bak arbeidet med Stolpejakta. Se egen beretning. 


24.mai hadde vi ulike arrangement i fobindelse med verdens orienteringsdag. Det ble sendt tilbud til alle skolene om ferdig opplegg.Dette benyttet 5 skoler seg av. I tillegg hadde vi Raumar-karusell fra Nordbytjernet samme kveld. 
Vi hadde stand ved Nordbytjernet i forbindelse med åpning av Stolpejakta 1.mai.
Det var også arrangement i Folkehelseuka som ble arrangert i månedskifte mai/juni i regi av Ullensaker kommune.
Ullensaker o-lag deltok med opplegg under årets Barnefestival i Storgata på Jessheim 11.juni.
Ullensaker o-lag deltok med O-skole på Friidrettsskolen til Ull/Kisa både i juni og august. Her var det klubbens ungdommer som var instruktører.

Stolpejakta har også i år vært en stor suksess. Denne startet 1.mai med 100 stolper ute. Den ble avsluttet 1.november . Da hadde det vært 3230 deltakere som har tatt en eller flere stolper. 357 personer har tatt alle 100. Fam. Ruud Bråten med Vetle som hovedadministrator har gjort en stor jobb i dette.

Ullensaker O-lag har også i år arrangert flere karusellløp i Raumar orientering.: 
Sprintkarusell fra Skogmo  5.april 2017
Raumarkarusell fra Nordbytjernet  24.mai 2017 (Verdens orienteringsdag)
Sommerkarusell Aurtjern: 21.juni 2017
Raumarkarusell fra Skogmo 6.september 2017 
Nattkarusell fra Nordbytjernet 11.oktober  2017

Vi startet opp med trening for rekrutter og nybegynnere i slutten av mars. Treningen har vært gjennomført på mandager og fast sted har vært ved Nordbytjernet. Viser til egen beretning.
Flere av de nye unge løperne har også prøvd seg på åpne løp, og vi har mål om å få enda flere med på det neste sesong.
Vi har også i 2017 løpere som hevder seg både internasjonalt og nasjonalt.
Spesielt vil vi nevne Silje Ekroll Jahren som fikk kongepokelen for sin NM –seier i sprint.. Hun har også hatt flere internasjonale representasjonsoppgaver denne sesongen. (Se egen liste vedlagt beretningen)
Vetle Ruud Bråten ble Verdensmester i Pre-o ( Temp-o).
Gratulerer til begge to!  For flere resultater se eget vedlegg til beretningen.
 
Ullensaker o-lag har vært representert i Raumars styre ved Bent Skatvedt som leder og Anne Larsson Hovind som sekretær.
 
Klubben var representert på idrettsrådets årsmøte og LAM middelmøte i juni.

Vi hadde med deltakere på NOF`s kompetansehelg i november. CamillaFosstveit på trener 1 kurs, Tommy Skårbø på kart og løypetegning, Trine Ruud Bråten kurs om tur-o/stolpejakt og kurs om hvordan beholde rekrutter , Terje Bråten kurs kart og arrangement.

Vi ser tilbake på et bra år for Ullensaker o-lag. Det er generelt god økning i lokal aktivitet. Vi har en bra gjeng på rekrutttreninger. 
Vi håper og tror at alle de små og store aktivitetene vi nå har i løpet av sommersesongen er en god reklame for orientering og kan trekke flere aktive på litt lengre sikt. Men det krever at vi står på !
Takk til alle som bidrar med smått og stort i Ullensaker o-lag i 2017!

 
Hovin 8.januar 2018
Kari Kamstrup Hovind











Årsberetning Trenings- og rekrutteringskomiteen 2017
Komiteen: Komiteen har bestått av Trine Ruud Bråten (leder), Kari Kamstrup Hovind, Camilla Fosstveit og Anne Larsson Hovind               
Rekrutt-trening 8-12 år:
Vi har gjennomført trening 20 mandager f.o.m 27 mars t.o.m 23 Oktober (kl. 18.30-19.30).
17 av treningene har vært ved Nordbytjernet, to på Hovin gård og en i Gjerdrum (Merkeprøven).
Utøverne har vært delt i to treningsgrupper gjennom hele sesongen: 8-10 år og 11-12 år.
På siste trening hver måned har vi hatt enkel servering: Boller, pølser, frukt eller suppe.
Totalt har det vært 55 utøvere innom rekrutt-treningen i løpet av sommeren.
På høsten har det vært 30 aktive utøvere. 
19 utøvere fra UOL deltok på merkeprøven i Gjerdrum (4 gull, 6 sølv og 9 bronse).
7 utøvere fra den eldste gruppa har deltatt på en eller flere 13-16 treninger i løpet av høsten.	
Flere utøvere har deltatt på konkurranser gjennom sesongen. På Romeriksløpet 3/9-17 deltok det 12 rekrutter fra UOL.

Hovedansvarlig rekrutt-trening: 
Trine Ruud Bråten - ansvarlig for treningsopplegg og foreldrekontakt.
Faste trenere:
8-10 år: Trine Ruud Bråten, Kari Kamstrup Hovind og Camilla Fosstveit.
11-12 år: Anne Larsson Hovind, Terje Bråten, Christoffer Sletten og Gaute Fosstveit.
Ved behov har vi også fått hjelp av andre medlemmer i klubben og foreldre.
Vi sendte en informasjonsbrosjyre om rekrutt-treningen til alle barneskolene i kommunen før sesongstart. Denne ble skolene oppfordret  om å videresende digitalt til alle i 3-7 klasse via ”itslearning”.
Det var informasjon om rekrutt-treningen på årets stolpejaktkart.
Det har blitt lagt ut informasjon om treninger og andre aktuelle arrangement på UOL´s hjemmeside under «rekrutter» gjennom hele sesongen.
I tillegg har vi hatt en lukket facebookgruppe for foreldre og trenere.
Raumar o-karusell:
UOL har i år arrangert totalt 5 karuselløp: 
Sprintkarusell: 1
Raumar-karusell: 2
Sommerkarusell: 1
Nattkarusell: 1

Verdens orienteringsdag (WOD) 24.mai:
Det ble laget ferdig opplegg som ble benyttet av skolene på følgende steder: Gystadmarka skole, Nordkisa skole, Hovin skole, Nordbytjernet og Langelandsfjellet. 
På kvelden arrangerte vi Raumar o-karusell ved Nordbytjernet.
Andre arrangementer:
11 juni: Stand m/ o-løype på Barnefestivalen i Storgata.
26-29 juni og 7-10 august: Deltatt med orienteringsaktiviteter på Ull/Kisa Friidrettsskole.

Jessheim 08.01.18

Trine Ruud Bråten



ÅRSBERETNING 2017 – TEKNISK KOMITÉ


Kartutgivelser:
Til Stolpejakten 2017 ble kartet fra 2016 utvidet til også å omfatte Sand. Kartet dekker hele Jessheim, Sand, Vestmoen og Langelandsfjellet og er synfart/rentegnet av Vetle Ruud Bråten. Dette ble trykket opp i 12 000 eksemplarer.
Kartet er finansiert via Stolpejakten.

Det er laget et nytt skolekart over Nordkisa barneskole med tilhørende nærområder.
Synfaring/Rentegning Vetle Ruud Bråten.

Det er laget et nytt sprintkart over Gardermoen syd hvor hotellene på vestsiden av flyplassen er kartlagt. Kartet ble utgitt til NOFs seminarhelg og ble der brukt til et flex-o-løp. Kartet er synfart/rentegnet av Aslak Kinneberg.  

Kartet Aursmoen er revidert hovedsakelig med hensyn til nye hogstflater samt at kartet er utvidet med noen nye mindre arealer. Synfaring/rentegning er utført av Hans Haug Ruud. 

Kartet Haakenstua er delvis revidert. Synfaring/rentegning: Vetle og Trine Ruud Bråten.

Kartplanen:
Kartplanen ble revidert i 2017 og kommunens anleggsplan er oppdatert. Neste kartprosjekt blir nyutgivelse av Brennifjellet i 2019. 

Møte med VDG foreningene (vilt, dyreliv og grunneier): 
Det er ikke avholdt møter med VDG foreningene i kommunen vinteren 2017 fordi vi har et veldig begrenset treningstilbud.


08.01.2018 / Terje Bråten
O-POSTJAKTEN 2017

Årets o-postjakt har blitt gjennomført på tradisjonelt vis. O-postjaktkomiteen har i år bestått av Svein Arne Kværner, Hans Haug Ruud, Ragnar Sturzel, Jens Mathiesen, Frode Bekken og Anne Catherine Ekroll. Svein Arne Kværner har vært ansvarlig for O-postjakta sammen med Anne Catherine Ekroll. 

I år har kartene Langelandsfjellet, Åsmarka, Hveim, Asakskogen (Nannestad) og Aurtjern blitt benyttet. Det har vært satt ut 60 poster. Postene sto ute fra 30. april til 24. september. 

Det ble delt ut merker og diplomer fra biblioteket på Jessheim lørdag 21. oktober. Det ble sendt inn 35 klippekort.

Det har i år blitt solgt 74 konvolutter, inkludert 3 som ble solgt via www.turorientering.no . Dette er en ytterligere nedgang fra i fjor da det ble solgt 83 konvolutter. Tidligere, siste 5-10 år, har salget ligget på ca. 130 konvolutter. Vi tror dette har en sammenheng med utviklingen av Stolpejakten. Hvorvidt Ullensaker o-lag skal fortsette med turorientering i tradisjonell form bør evalueres i løpet av 2018, som er 50. sesong med O-postjakt i Ullensaker.

Konvoluttene har blitt solgt fra G-sport på Jessheim og Kløfta, og Norli bokhandel på Jessheim. Det bør vurderes om Vipps eller annen elektronisk betaling kan benyttes i 2018. Det har i år igjen blitt et «svinn» i kontantsalget i butikkene.

O-postjakt komiteen har også i år lagt ned et stort arbeid med turorienteringen, og O-postjakta for 2018 er under planlegging. 


Nordkisa, 8. januar 2018

Anne Catherine Ekroll
























Årsberetning 2017 - Stolpejakten Ullensaker

Komiteen: Vetle Ruud Bråten, Terje Bråten og Trine Ruud Bråten

Kartbrosjyre:
Til årets stolpejakt ble kartet fra 2016 utvidet til også å omfatte Sand. Resten av kartet ble flekkvis revidert. Dette kartet dekker hele Jessheim, Sand, Vestmoen og Langelandsfjellet. Kartet ble trykket opp i 12 000 eksemplarer.

Det ble satt ut 100 stolper. Stolpene sto ute fra 1.mai - 1.november.

Stolpejaktkartet ble delt ut i postkasser over store deler av kommunen. Dette ble gjort på dugnad. I tillegg var kartene tilgjengelig følgende steder:

- Servicetorget Ullensaker kommune
- Infodisken Jessheim storsenter
- Villmarksbutikken
- CirkleK Jessheim

Deltagere (tall i parantes er fra 2016):
Totalt var det 3230 (2643) personer som deltok.
357 personer (303) besøkte alle stolpene.
Tilsammen var deltakerne innom 129 872 (99163) stolper i løpet av sesongen.

Arrangementer:
1. mai: Åpning av stolpejakten. Stand ved Nordbytjernet
11. juni: Barnefestival, deltok med stand i Storgata

Økonomi:
· Salg av reklameplass på kartbrosjyre/stolper kr. 29.000,- (13.000,-)
· Støtte fra Ullensaker kommune kr. 30.000,- (2016 fikk vi kr. 10.000,- fra Akershus Fylkeskommune)
· Fått 18 uttrekkspremier fra ulike sponsorer


Jessheim 08.01.18

Terje Bråten

